Lümfikapillaarid

Lümfikapillaarid (ladina vas lymphocapillare) on paljude selgroogsete lümfisüsteemi peenimad sooned. Lümfikapillaarid algavad kudedest umbselt."Meditsiinisõnastik" 444:2004. 

Lümfikapillaarid osalevad ka mikrovereringes.

Lümfikapillaaride areng, anatoomia, morfoloogia, histoloogia ja patoloogia võivad erineda nii liigiti, indiviiditi kui ka arenguastmeti. 

Lümfikapillaarid paiknevad ümber veresoonte põimunult kehas peaaegu kõikjal, välja arvatud kesknärvisüsteemis, epidermises, küüntes, karvastikus, sarvkestas ja luuüdis. 

Usutakse, et sarvkesta kahjustumise korral, näiteks kontaktläätsest põhjustatud pideva ärrituse tõttu, kui toimub veresoonte sisenemine sarvkesta, siis järgnevad neile ka lümfikapillaarid."Meditsiinisõnastik" 814:2004. 

Lümfikapillaaride ülesandeks on rakkudevälise koevedeliku ära juhtimine, see toimub endoteelirakkudest koosneva sooneseina kaudu peamiselt difusiooni teel. Rakulised elemendid ja makromolekulid sisenevad lümfi rakuvaheruumide kaudu või pinotsütoosi teel.Enn Ernits, Esta Nahkur,"Koduloomade anatoomia", Eesti Maaülikool, Tartu, Halo Kirjastus, lk 325, 2013, ISBN 978-9949-426-28-8. 

Endoteel sarnaneb verekapillaaride omaga, kuid puudub basaalmembraan. 

Soonesein on ühe raku paksune (50–100 nm), rakud on üsna tavalise ehitusega: tuvastatud on rakutuum, mitokonder, tsentriool, Golgi kompleks, karedapinnaline ER, lüsosoom, vesiikul jm. William N. Charman, Valentino J. Stella, Lymphatic Transport of Drugs, CRC Press, lk 5, 1992, Google'i raamat veebiversioon (vaadatud 28.02.2014) (inglise keeles)

Lümfikapillaaride seina läbistavad nii väikemolekulaarsed ained kui ka valgumolekulid ja suhteliselt suured tahked osad."Inimese füsioloogia ja anatoomia", 246:2011   

Lümfikapillaarid lähevad üle lümfisoonteks, mis juhivad lümfi lümfisõlmedesse. 

Maksa lümfikapillaarid paiknevad maksasagarikest väljaspool.Arne Lepp. "Inimese anatoomia, I osa. Liikumisaparaat, siseelundid", Tartu Ülikooli Kirjastus, lk 365, 2013, ISBN 978-9949-32-239-8. 

Lümfikapillaar on kantud kehtivasse inimese tsütoloogia ja histoloogia standardsõnavarasse Terminologia Histologica. 

Viited

 Välislingid 
 Sissekanne Terminologia Histologicas, lk 88, H3.09.02.0.05004: Vas lymphocapillare. Lümfikapillaar

Selles artiklis on kasutatud ingliskeelset artiklit :en:Lymph capillary seisuga 26.02.2014.

Kategooria:Lümfisüsteem